**คำอธิบายรายวิชา**

**กลุ่มสาระการเรียนรู้ศิลปะ ระดับชั้นมัธยมศึกษาปีที่ 5**

**รหัสวิชา ศ30225 รายวิชา เรียบเรียงดนตรีด้วยโปรแกรม**

**จำนวน 0.5 หน่วยกิต เวลา 20 ชั่วโมง**

**ผลการเรียนรู้**

1. อ่านเขียนโน้ตดนตรีไทยและสากล ในอัตราจังหวะต่างๆ
2. นำดนตรีไปประยุกต์ใช้ในงานอื่นๆ

**คำอธิบายสาระการเรียนรู้**

ศึกษาทฤษฎีการอ่านเขียนสัญลักษณ์ทางดนตรี ในอัตราจังหวะต่างๆ ตัวโน้ต เครื่องหมายพักเสียง เครื่องหมายกำหนดอัตราจังหวะ เครื่องหมายกำหนดบันไดเสียง บันไดเสียงเมเจอร์ และนำความรู้เบื้องต้นเกี่ยวกับทฤษฎีดนตรีไปประยุกต์ใช้กับโปรแกรมเรียบเรียงดนตรี ศึกษาวิธีการใช้โปรแกรมเรียบเรียงดนตรี หลักการทำงานของโปรแกรม เครื่องมือช่วยการทำงาน วิธีแก้ปัญหา

โดยใช้กระบวนการเรียนรู้แบบทักษะปฏิบัติของแฮร์โรว์ (Harrow) ได้แก่ ขั้นการเลียนแบบ ขั้นการลงมือกระทำตามคำสั่ง ขั้นการกระทำอย่างถูกต้องสมบูรณ์ ขั้นการแสดงออก ขั้นการกระทำอย่างเป็นธรรมชาติ การเรียนรู้แบบเพื่อนช่วยเพื่อน รูปแบบกลวิธีการเรียนรู้แบบเพื่อนช่วยเพื่อน 1.การสอนโดยเพื่อนร่วมชั้น (Classwide-Peer Tutoring) 2.การสอนโดยเพื่อนต่างระดับชั้น(Cross-Age Peer Tutoring) 3.การสอนโดยการจับคู่(One-to-One Tutoring) 4.การสอนโดยบุคคลทางบ้าน (Home-Based Tutoring)

เพื่อให้เกิดความรู้ความสามารถในการสื่อสาร ความสามารถในการคิด ความสามารถในการแก้ปัญหา ความสามารถในการใช้ทักษะชีวิต ความสามารถในการใช้เทคโนโลยี

พร้อมทั้ง รักความเป็นไทย ใฝ่เรียนรู้ รักชาติ ศาสน์ กษัตริย์ ซื่อสัตย์สุจริต มีจิตสาธารณะ มุ่งมั่นในการทำงาน มีวินัย อยู่อย่างพอเพียง และมีความเป็นสุภาพบุรุษอัสสัมชัญ